### Beslutningstema

I denne sag besluttes om [adresse] skal sælges til det indkomne bud.

### Historik

Tønder Kommune købte i 2022 [adresse], beliggende [adresse] Tønder fra DSB Ejendomme for 750.000 kr.

### Sagsfremstilling

Formålet med købet af bygningen var at sikre bygningen til et fremtidigt Folk og Roots center. Centret skal være et levende Folk og Roots center som, udover scene til events, skal være hjem for [adresse] of Fame, folkemusikarkivet, Lokalhistorisk Arkiv for gl. Tønder Kommune og Tønder Festivalens administration. Det er derudover planen, at centret skal gøre Tønder Station mere interessant for rejsende, som kan benytte Roots og Folk centret som besøgsmulighed og ventemulig, når de ankommer til Tønder eller skal rejse videre.

Økonomiudvalget behandlede status på projektet i august 2023, og oversendte økonomien til budgetforhandlingerne. I budgetaftalen blev det besluttet, at Tønder Kommune støtter projektet i [adresse] med 250.000 kr. årligt, som vil dække husleje for arkiverne. [adresse] betaler også 250.000 kr. årligt som husleje for festivalens administration.

[adresse] har indsendt et købstilbud på [adresse], [adresse], hvor købet sker via den almennyttige fond "Ejendomsfonden Tønder Station". [adresse] indskyder 300.000 kr. i fondskapital som betingelse for, at Ejendomsfonden Tønder Station erhverver Tønder Station for 750.000 kr. svarende til prisen, som Tønder Kommune købte ejendommen for fra DSB Ejendomme.

Betingelse for salget fra købers side er, at købesummen betales over en 5 årig periode fordelt med 150.000 kr. pr. år. Første afdrag falder året efter Ejendomsfonden har været i drift i et helt kalender år, forventeligt juli 2025 ved en overtagelse pr. 1. juli 2024.

I forbindelse med Tønder Kommunes køb af bygningen fik DSB Ejendomme tinglyst en forkøbsret til Tønder Station. DSB Ejendomme har frasagt sig denne ret. I forbindelse med et salg til Ejendomsfonden Tønder Station, vil Tønder Kommune få tinglyst forkøbsret til Tønder Station.

Ifølge udbudsbekendtgørelsen skal [adresse] Udbudsbekendtgørelsen siger dog også, at kommunen kan undlade et offentligt udbud, hvis kommunen lovligt kan yde anlægsstøtte. Kommunen kan lovligt yde anlægstøtte på baggrund af kommunalfuldsmagtsreglerne, såfremt der er tale om en almennyttig fond, der varetager opgaver, som kommunen også selv har mulighed for at varetage. Ejendomsfonden Tønder Station har karakter af en almennyttig fond, hvis formål er at fremme og understøtte Arkivet for Folk og Roots Musik, [adresse], lokalhistorisk Forening for [adresse] og [adresse]. Støtte til det lokale kulturliv og understøttelse af turisme er lovlige kommunale opgaver. På den baggrund vurderer juridisk afdeling, at der er tale om lovlig anlægsstøtte. Selve støtten består i, at Ejedomsfonden Tønder Station rentefrit afdrager købesummen over 5 år.

Det foreslås, at Tønder Kommune sælger ejendommen uden offentligt udbud og til det indkomne bud.

### Økonomi

Sælger afholder handels- og tinglysningsomkostninger i forbindelse med handlen.

### Lovgrundlag

Udbudsbekendtgørelsen.

### Direktionen indstiller,

|  |  |
| --- | --- |
| at | Tønder Station sælges til Ejendomsfonden Tønder Station for 750.000 kr., som betales som tilbudt af Tønder Festival Fond, |
| at | bygningen overdrages pr. 1. juli 2024, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 16. november 2023, pkt. 14:

Indstillingen anbefales.

Hjalte Lauridsen deltog ikke i mødet.

### Beslutning

Indstillingen godkendt.